A-benn un nebeud devezhioù e vo bodet bed ar c'hoarioù-video e Las Vegas evit an E3 (Electronic Entertainment Exposition), ar brasañ saloñs a vez bep bloaz (40,000 den o weladenniñ warlene, kalz muioc'h ar bloaz-mañ sañset). Degadoù a studioioù hag a embannerien a vez o kinnig o c'hoarioù neveshañ pe da-zont eno, ha gant Nintendo, Microsoft ha Sony e vez ur mell prezegenn diwar benn o… euh… 'c'hoñsoloù' (? N'ouzon ket re peseurt get implij e gwirionez, "letrin" a zo null brein ha gwashoc'h c'hoazh eo ar gudenn evit 'pad' pe 'paddle'… Ha joystick ? Ar blijvazh ? Mmmh ^^). Un doare Cannes e c'hell an E3 bezañ ivez, dre ma vez roet kalzig prizioù d'ar c'hoarioù gant ar c'hazetennoù arbennik d'ar mare-se. Daoust d'an dud ober fae warnomp, geeked, e vez kalz brasoc'h gounidoù hollek ar c'hoarioù-video eget ar sinema, mat eo da c'houzout memestra. Emañ erru ar geidenn-oad da 35bloaz, ha 40% a verc'hed a zo tamm-pe-damm (hervez doare ar c'hoarioù e cheñch, evel-just); a-benn nebeut e vo renet ar bed gant c'hoarierien (saveteet e vimp neuze ^^).